35 मशीनों से फ्री फिजियो थैरेपी,9 बीमारी का इलाज
भास्कर संवाददाता | होशंगाबाद
लकवा, मांसपेशियों के दर्द, जन्मजात विकलांगता से पीड़ित लोगों के लिए जिला अस्पताल के समर्पण केंद्र के फिजियोथैरेपी सेंटर वरदान साबित हो रहा है। केंद्र में 35 प्रकार की मशीनों से मरीजों का उपचार किया जाता है। रोज यहां 10 से 15 मरीज थैरेपी के लिए आते हैं। 2011 से शुरू हुए इस सेंटर का उपयोग पहले कम होता था। संसाधान बढ़ने से मरीजों को काफी सुविधाएं मिलने लगी। अब इलेक्ट्रा थैरेपी और एक्साइज थैरेपी से मरीजों का इलाज किया जा रहा है। फिजियो थैरेपिस्ट डॉ. कोक सिंह उच्चसारिया ने बताया समर्पण केंद्र में फिजियो थैरेपी निशुल्क दी जाती है। खास बात यह कि हमारे पास सभी प्रकार की मशीनें हैं।
हम थैरेपी के माध्यम से कई बीमारियों को ठीक करते हैं।
1 इलेक्ट्रो चिकित्सा थैरेपी : इस थेरेपी में दो विशेष प्रकार की मशीनों से कार्य किया जाता है। पहली शॉर्ट वेब मशीन, दूसरी अल्ट्रा साउंड मशीन, इन दो मशीनों से शरीर की इलेक्ट्रो चिकित्सा थैरेपी की जाती है।
2 एक्साइज थैरेपी : एक्साइज थैरेपी में योग और व्यायाम करवाकर शिथिल अंगों को क्रियाशील किया जाता है। इसमें ज्यादातर फ्रैक्चर केस के लोगों के लिए कारगर होती है।
hin_Deva bho_Deva hin_Deva hin_Deva hin_Deva hin_Deva